
З А К О Н
ЗА ИЗМЕНЕНИЕ И ДОПЪЛНЕНИЕ НА ЗАКОН ЗА ЗАБРАНА НА ХИМИЧЕСКОТО ОРЪЖИЕ И ЗА КОНТРОЛ НА ТОКСИЧНИТЕ ХИМИЧЕСКИ ВЕЩЕСТВА И ТЕХНИТЕ ПРЕКУРСОРИ (Обн. - ДВ, бр. 8 от 2000 г.; изм. и доп., бр. 75 от 2002 г.; бр.11 от 2007 г.; бр. 82 от 2009 г.; бр. 26 от 2011 г.; бр. 14 от 2015 г.; бр. 63 от 2019 г., бр. 23 и 41 от 2024 г.)

1. В ал. 1 след думите „се издават“ се добавя „в 30-дневен срок от получаване на заявлението“;
2. Алинея 2 се изменя така:
„(2) Лицата по чл. 6, 7 и 8, кандидатстващи за регистрация на производство, преработване или употреба, представят в Междуведомствената комисия, при условия и ред, определени с наредба на министъра на икономиката и индустрията, следните документи: 
1. заявление за регистрация по образец;
2. описание на извършваната дейност, производствена схема, химична реакция;
3. сертификати на изходните вещества и крайните продукти, удостоверяващи техния количествен и качествен състав;
4. кратко описание на извършвани дейности на обекта извън обхвата на закона;
5. списък на физическите лица, които пряко участват в тази дейност;
6. писмена декларация за изискванията по чл. 6, ал. 1 – 5 от закона, ако заявлението е за регистрация за производство на химически вещества от приложение № 1;
7. документ за платена държавна такса, когато плащането не е извършено по електронен път.“
3.  Създава се нова ал. 3:
„(3) При констатирани непълноти на представените документи Междуведомствената комисия писмено уведомява заявителя и дава срок за отстраняването им. При неотстраняване на непълнотите в срок административното производство се прекратява. 
4. Досегашната ал. 3 става ал. 4 и се изменя така:
„(4) Междуведомствената комисия мотивирано отказва издаването на удостоверение за регистрация за производство, преработване или употреба, а издаденото удостоверение се прекратява, когато:
1. са представени неверни данни;
2. не са изпълнени условията, при които е издадено удостоверението;
3. са налице обстоятелства, които противоречат на целите по чл. 2.“
5. Създава се  ал. 5:
„(5) Отказът за издаване на удостоверение може да се обжалва по реда на Административнопроцесуалния кодекс“.
6. Досегашната ал. 4 става ал. 6.
§ 2.     Създава се чл. 9а1:
 „Чл. 9а1 . (1) При промяна на вписаните в регистъра обстоятелства регистрираното лице е длъжно за подаде заявление в Междуведомствената комисия в 14-дневен срок от настъпване на промяната. Към заявлението се прилагат документите, удостоверяващи промяната, и документ за платена държавна такса за вписването ѝ, когато плащането не е извършено по електронен път. Междуведомствената комисия в 30-дневен срок от получаване на заявлението с приложените документи вписва изменението в регистъра и издава актуално удостоверение.
(2) При промяна на обстоятелствата, които не изискват изменение на издаденото удостоверение, заявителят не дължи държавна такса.

§ 3. Навсякъде в текста думите „Министерството на икономиката и индустрията" се заменят с „Министерството на икономиката, инвестициите и индустрията", а думите  „министъра на икономиката и индустрията“ се заменят с „министъра на икономиката, инвестициите и индустрията“.

§ 4. Законът влиза в сила от деня на обнародването му в „Държавен вестник”.
Законът е приет от 52-то Народно събрание на ....................... г. и е подпечатан с официалния печат на Народното събрание.

